
Raporti për mbajtja e konsultimit publik me qytetarë për Projekt-Planin e Veprimit Kundër Braktisjes dhe Mosregjistrimit në Shkolla-2026-2028




















Ky raport është përgatitur në përputhje me kornizën ligjore dhe rregullative në fuqi, duke u bazuar në Ligjin Nr. 03/L-040 për Vetëqeverisje Lokale, si dhe në Statutin e Komunës së Prizrenit Nr. 01/011-5643. Për hartimin e tij janë marrë parasysh edhe dispozitat përkatëse që rregullojnë funksionimin dhe përgjegjësitë e nivelit lokal. Gjithashtu, raporti mbështetet në Udhëzimin Administrativ (MAPL) Nr. 04/2023 për Administratë të Hapur në Komuna, i cili përcakton standardet për transparencë, llogaridhënie dhe përfshirje të qytetarëve në proceset vendimmarrëse.
Në të njëjtën kohë, është respektuar edhe Rregullorja Nr. 01/2025 për Transparencë në Komunën e Prizrenit, e cila synon të forcojë qasjen në dokumente publike dhe të rrisë besimin e qytetarëve ndaj institucioneve komunale. Konsultimi publik me qytetarët është organizuar nga grupi punues për hartimin e Projekt- Projekt-Planin e Veprimit Kundër Braktisjes dhe Mosregjistrimit në Shkolla-2026-2028. 
Publikimet:
Publikimet janë bërë me 05:10.2026 në webfaqe zyrtare të komunës, në facebook-un e komunës, si dhe në platformën e konsultimeve publike: 
Në webfaqe:
https://prizren.rks-gov.net/wp-content/uploads/2026/10/Njoftim-Projekt-Planin-e-Veprimit-Kunder-Braktisjes-dhe-Mosregjistrimit-ne-Shkolla-2026-2028.pdf 
Në facebook:
https://www.facebook.com/share/p/19Y9JXrhJq/ 
Njoftimi si lajm në webfaqe:
https://prizren.rks-gov.net/news/njoftim-per-organizimin-e-konsultimit-publik-per-projekt-planin-e-veprimit-kunder-braktisjes-dhe-mosregjistrimit-ne-shkolla-2026-2028/ 
Memorandumi shpjegues: 
https://prizren.rks-gov.net/wp-content/uploads/2026/10/Memorandum-Shpjegues-per-Projekt-Planin-e-Veprimit-Kunder-Braktisjes-dhe-Mosregjis.pdf 






Gjithashtu për përmbajtjen e planit është përgatitur edhe memorandumi shpjegues.

Me 14.10.2026, është publikuar procesverbali për mbajtjen e konsultimit publik, procesverbali është i publikuar në këtë vegëz: 
https://prizren.rks-gov.net/wp-content/uploads/2026/10/Procesvebali-per-mbajtjen-e-konsultimit-publik-per-Projekt-Planin-e-Veprimit-Kunder-Braktisjes-dhe-Mosregjistrimit-ne-Shkolla-2026-2028-PDF-SCAN.pdf 
Dokumenti ka qenë në konsultim  publik në uebfaqen zyrtare të komunës dhe platformën e konsultime publike, nga data 05.10.2026 deri me 20.10.2026, ndërsa komentet janë pranuar deri me datë 20.10.2026.
Përmes formës elektronike në emailat e zyrtarëve përgjegjës për pranimin e komenteve, kanë pranuar 0 koment në formë elektronike, përmes platformës për konsultimeve publike 0 komente, kurse gjatë mbajtës së konsultimit publik me qytetarë janë pranuar 8 komente.
Gjatë konsultimit publik, drejtoresha e Drejtorisë së Arsimit Luljeta Vesli-Gutaj dhe anëtarët e grupit punues përgjegjës për hartimin e dokumentit iu përgjigjën komenteve, pyetjeve dhe shqetësimeve të ngritura nga të pranishmit. Përgjigjet e tyre kishin për qëllim të sqaronin çështjet e diskutuara, të ofronin informata shtesë lidhur me përmbajtjen e dokumentit dhe të shpjegonin masat dhe veprimet e parapara përmes tij.
Njëkohësisht, komentet dhe sugjerimet e paraqitura nga pjesëmarrësit u trajtuan në kuadër të diskutimit, duke i dhënë mundësi grupit punues të ofrojë sqarimet e nevojshme dhe të vlerësojë kontributin e tyre për dokumentin. Ky proces synon të sigurojë një dokument sa më gjithëpërfshirës dhe të përshtatur me nevojat dhe sfidat e identifikuara, duke nxitur bashkëpunimin ndërmjet institucioneve dhe qytetarëve.


Tabelori me të dhëna për komente dhe përgjigje në komente: 
	Metodat e konsultimit
	Data / Kohëzgjatja
	Numri i pjesëmarrësve
	Numri i atyre që kanë dhënë komente, kërkesa / sugjerime
	Numri i kërkesave 

	1-Takim i drejtpërdrejtë me qytetarë për Projekt-Planin e Veprimit Kundër Braktisjes dhe Mosregjistrimit në Shkolla-2026-2028
	13.10.2026

Nga :10:15

Deri: 11:20

	F       M         T
34     21       55


	7
	Pranuar:                 6               

Pranuar pjesërisht: 1

Refuzuar:              0        

Adresuar:              1         


	Nr
	Kërkesat /Sugjerimet  / Komentet
	Kush ka dhënë kërkesë/  sugjerim 
	Statusi i kërkesës: 

	Arsyetimi (komentimi për  pranimin pjesërisht dhe mos pranimit te komenteve është
 i detyrueshëm)

	1
	1.Kërkoj që të shqyrtohet ndarja e një buxheti të veçantë për transportin e nxënësve nga fshatrat, duke theksuar se vështirësitë ekonomike ndikojnë në vijueshmërinë e shkollimit
	Almir Bajrami, kryetar i bashkësisë lokale për Sredskë, Mushnikovë, Gornje Sellë dhe Prevallë
	Pranuar
	Edukata fizike për nxënësit e shkollave të mesme është planifikuar nga ora 10:00 deri në 12:00, në mënyrë që ata të kenë kohë për pushim para fillimit të mësimit në orën 14:00. Sa i përket uniformave vendimmarrja bëhet përmes këshillave të prindërve në shkolla, të cilët mund të lirojnë nga pagesa familjet me kushte të vështira ekonomike.

	
	2. Kërkoj organizimin e orarit të edukatës fizike për nxënësit e gjimnazeve “Gjon Buzuku” dhe “Remzi Ademaj”, si dhe propozoi ndarjen e buxhetit për uniformat shkollore, me qëllim të krijimit të kushteve të barabarta për të gjithë nxënësit
	
	Pranuar
	Komuna ofron transport pa pagesë për nxënësit që përfitojnë nga kjo mundësi përmes pajisjes me kartela identifikuese.

	2
	1. Kërkoi mbështetje më të madhe për prindërit dhe fëmijët me nevoja të veçanta, përfshirë mundësinë e angazhimit të mësimdhënësve mbështetës ose edukatorëve në shoqatë
	Resmije Krasniqi, nga shoqata Hader
	Pranuar
	Komuna e Prizrenit ofron tash e tri vjet mundësi të mësimit joformal për të rriturit dhe se personat e interesuar duhet të informohen për mundësinë e ndjekjes së këtij programi. Për fëmijët nga familjet në kushte të vështira sociale, ajo përmendi mundësinë e referimit në qendrat në Nashec dhe Concordia, të cilat mbështesin edukimin parashkollor dhe edukimin e hershëm.

	3
	1.Ngriti shqetësimin për rastet kur prindërit refuzojnë t'i regjistrojnë fëmijët në edukimin parashkollor në moshën përkatëse
	Ganimete Babuna, mësimdhënëse e gjuhës shqipe në Vlashnjë
	Pranuar
	Në këto raste prindi duhet të japë një deklaratë me shkrim, përmes së cilës konfirmon se fëmija nuk është regjistruar në kohën e paraparë.

	4
	1.Propozoi që prindërit të njoftohen përmes SMS-ve automatike kur fëmijët arrijnë moshën për regjistrim në shkollë. Ajo sugjeroi gjithashtu krijimin e një sistemi digjital për evidentimin dhe përcjelljen e nxënësve që marrin fletëlëshim nga një shkollë, në mënyrë që të verifikohet nëse janë regjistruar në një shkollë tjetër apo e kanë ndërprerë shkollimin.
	Adelina Minci, drejtoreshë e shkollës “Gani Saramati”,
	Pranuar
	Këto propozime do të përcillen dhe do të shqyrtohen në kuadër të procesit të digjitalizimit të shkollave.

	5
	1.Në Lugishtë të Hasit, ngriti çështjen e numrit të pamjaftueshëm të psikologëve dhe asistentëve për fëmijët me nevoja të veçanta.
	Hrolind Osmanollaj, sekretar në shkollën “Pjetër Budi”
	Pjesërisht 
	Angazhimi i psikologëve bëhet në bazë të numrit të nxënësve dhe nevojave të shkollave. Do të organizohet takim me psikologët për të shqyrtuar mundësinë e angazhimit të tyre edhe në shkolla të tjera, aty ku ka nevojë. Sa i përket asistentëve, nevojat janë të mëdha në të gjitha shkollat, por mundësitë për angazhime të reja kufizohen nga moslejimi i konkurseve për këto pozita nga ana e ministrisë.

	6
	1.Vlerësoi bashkëpunimin e shkollës së saj me ekipin e EPRBM-së, por theksoi se gjatë takimeve me prindër dhe familje shpesh paraqiten vështirësi. Ajo kërkoi zgjidhje për transportin e rreth 80 fëmijëve të komunitetit rom, të cilët përballen me vështirësi për të vijuar mësimin.
	Hadije Koçinaj Thaqi
	Pranuar
	Transporti komunal për nxënësit ofrohet pa pagesë familjet të informohen më mirë për këtë mundësi.

	

	7
	1.Ngriti shqetësimin për nxënësit që gjatë orarit shkollor frekuentojnë marketet dhe blejnë cigare, pije energjike apo produkte të tjera të ndaluara për moshën e tyre.
	Arbëresha Berisha, psikologe në shkollat “Fatmir Berisha” dhe “Xhevat Berisha”
	Adresuar
	Rëndësia e mbikëqyrjes prindërore dhe Policia janë përgjegjëse për ruajtjen e rendit dhe sigurisë, ndërsa çështjet që lidhen me shitjen e produkteve të ndaluara në markete dhe lokale duhet të adresohen te organet përkatëse të inspektimit.



Shkurtesat:
F-Femra
M-Meshkuj
T-Totali
Bashkangjitur në këtë raport janë edhe këto dokumente:
1. Vendimi për formimin e grupit punues për hartimin e planit,
2. Projekt-Planin e Veprimit Kundër Braktisjes dhe Mosregjistrimit në Shkolla 2026-2028,
3. Njoftimin për mbajtjen e konsultimit publik,
4. Lista e nënshkrimeve të qytetarëve pjesëmarrës në konsultimin publik.

Raporti është përgatitur nga :

Haziz Krasniqi
Faqe 5 nga 5

